Ján Milan Dubovský

PhDr. Ján Milan Dubovský (* 7. jún 1933, Trnava – † 1. apríl 2005, Šenkvice) bol slovenský archivár a historik.

V rokoch 19541956 študoval na Cyrilometodskej bohosloveckej fakulte UK v Bratislave, v rokoch 19561960 absolvoval klasickú filológiu a históriu na Filozofickej fakulte UK v Bratislave. V rokoch 19602000 bol riaditeľom Štátneho okresného archívu v Pezinku. Bol aktívnym členom Slovenskej historickej spoločnosti pri SAV. Patrí medzi zakladateľov moderného slovenského archívnictva a pomocných vied historických.

Venoval sa najmä metodickým otázkam slovenského archívnictva. V publikačnej činnosti sa venoval najmä regionálnym dejinám obcí bývalého okresu Bratislava-vidiek. Okrem toho spracoval osud mužských a ženských reholí na Slovensku v rokoch 19501960. V oblasti literárnej histórie sa zameral najmä na dielo Juraja Fándlyho.

 Ocenenia 
 1999 – Sasinkova medaila za rozvoj okresných archívov a archívno-teoretickú a historickú prácu v oblasti regionálnych dejín
 2002 – Rad Ľudovíta Štúra II. triedy za významné výsledky v oblasti archívnictva a regionálnej historiografie.
 2005 – in memoriam cena Samuela Zocha za výrazný príspevok k rozvoju a reprezentácii Bratislavského samosprávneho kraja

 Výber z diela 
 Sprievodca po Štátnom okresnom archíve Bratislava-vidiek (1980)
 Dejiny Pezinka (1982)
 Akcia kláštory (1998)
 Akcia rehoľníčky (2001)

 Externý zdroj 
 http://mesto.sk/prispevky_velke/trnava/janmilandubovsky1030968180.phtml

Kategória:Slovenskí archivári
Kategória:Slovenskí historici
Kategória:Osobnosti z Trnavy
Kategória:Držitelia Radu Ľudovíta Štúra II. triedy